મોડાસાઃ અરવલ્લી જીલ્લામાં કાયદો અને વ્યવસ્થાની સ્થીતી કથળી રહી છે જીલ્લાના શહેરી વિસ્તારો અને ગ્રામ્ય વિસ્તારોમાં ટળખળાટ મચાવતા ચોર તસ્કરોને પકડવામાં નિષ્ફળ રહેલી પોલીસની કામગીરી સામે અનેક સવાલો પેદા થયા છે માંડ માંડ ચોરીના ગુનોમાં સંડોવાયેલા બે આરોપીને પકડવામાં સફળ રહેલી મોડાસા રૂરલ પોલીસ કોર્ટમાં રજુ કરી રિમાન્ડ મેળવતા કસ્ટડીમાં રહેલા ૨ આરોપીઓ શનિવારે રાત્રે પોલીસની નજર સમક્ષ લોકઅપમાં રહેલા બે આરોપીઓ લોકઅપના શૌચાલયની લોખંડની જાળી તથા સળિયા તોડી ફરાર થઈ જતા પોલીસબેડામાં દોડધામ મચી ગઈ હતી ઉચ્ચ અધિકારીઓ મોડાસા ગ્રામ્યપોલીસ સ્ટેશને દોડી આવી ૫ ટીમો બનાવી ઠેર ઠેર નાકાબંધી કરવાની સાથે શોધખોળ હાથધરી હતી.